Súradnice: 38°21′0″S 38°19′0″V﻿ / ﻿38,35000°S 38,31667°V﻿ / 38.35000; 38.31667

**Malatya** (pred tým aj: **Melitene**, v osmanskej turečtine: *Malatija*/iné prepisy: *Malatja*, *Malatia*, *Malatía*, *Melatia*, *Melatja*, po arabsky *Malatíja*, po kurdsky *Meletî* alebo *Meledî*; o názvoch pozri podrobnejšie v článkoch Battalgazi (mesto) a Melid) je mesto v Turecku neďaleko rieky Eufrat. Je to hlavné mesto rovnomennej provincie.

Charakteristika
---------------

Mesto je významný železničný spoj a priemyselné centrum v oblasti. Výroba v meste sa zameriava najmä na výrobu textilu, cukru a cementu. Významné je aj miestne poľnohospodárstvo a v blízkosti sa nachádzajú aj zdroje chrómu, olova a medi. V meste sídli aj športový klub Malatyaspor, či univerzita İnönü. Mesto a región je známy pre pestovanie marhúľ a najväčším vývozcom marhúľ na svete. Asi 10 – 15% produkcie čerstvých marhúľ a 60 – 85% svetovej produkcie sušených marhúľ pochádza z Malatye. V meste sa od roku 1978 každoročne koná aj marhuľový festival.

Dejiny
------

Dnešné mesto sa pôvodne volalo **Aspuzu** (variantné názvy: **Aspusu, Asbusu, Aspuzi, Aspozan, Aspuzan, Asapuzu, İsposan**) a vznikalo postupne v novoveku, a to najmä postupným presunom väčšiny obyvateľov a neskôr aj názvu z 10 km vzdialeného susedného stredovekého a ranonovekého mesta Malatija (v dnešnej turečtine: Malatya, po grécky Meliténé, dnešný názov: Battalgazi), ktorého dejiny sú opísané v článku Battalgazi (mesto). Premena a premenovanie Aspuzu na (novú) Malatiju konkrétne prebehla nasledovne: V ranom novoveku bolo Aspuzu miestom záhrad a letných sídiel dovtedajšej Malatije (t.j. dnešného Battalgazi). Postupne sa ale do Aspuzu veľa obyvateľov z Malatije presťahovalo natrvalo – v polovici 17. storočia už v Aspuzu žilo 5 000 domácností, kým vo vtedajšej Malatiji žilo len 300 domácností. Zánik vtedajšej Malatije sa urýchlil v roku 1838, keď sa v priebehu osmanského ťaženia do Egypta v meste počas zimy utáborila osmanská armáda. Mestské obyvateľstvo sa preto muselo presťahovať do Aspuzu. Po návrate domov obyvatelia našli svoje mesto natoľko zdevastované, že ho znova nevybudovali a z veľkej časti sa natrvalo presťahovali do Aspuzu. Čoskoro nato Aspuzu dostalo meno opusteného mesta, čiže meno Malatija, resp. v dnešnej turečtine Malatya.

V roku 1893 mesto Malatija postihlo ničivé zemetrasenie pri ktorom zomrelo 885 ľudí a časť mesta musela byť nanovo obnovená. V 19. storočí sa rapídne zvýšil počet občanov na zhruba 40 000, no po prvej svetovej vojne klesol na polovicu. Znížil sa aj počet arménskej a sýrskej kresťanskej populácie. Po druhej svetovej vojne patrilo mesto k najrýchlejšie rastúcim v dnešnom Turecku.

Keďže sa mesto medzičasom značne rozrástlo, na východnom okraji dnes už zahŕňa aj územie archeologickej lokality Arslantepe, t.j. historického mesta Melid. Dejiny tohto mesta sú uvedené v článku Melid. Melid je vlastne len jeden zo starých variantov dnešného názvu Malatya. Názov Malatya teda vlastne celkovo v priebehu dejín postupne migroval medzi 3 sídlami: Najprv sa tak volalo Arslantepe, potom Battalgazi a nakoniec dnešná Malatya (Aspuzu)

Galéria
-------

* Hacı Yusuf Taş alebo Yeni Cami (Nová mešita)*Hacı Yusuf Taş* alebo *Yeni Cami* (Nová mešita)
* Hacı Yusuf Taş alebo Yeni Cami (Nová mešita)*Hacı Yusuf Taş* alebo *Yeni Cami* (Nová mešita)
* Hacı Yusuf Taş alebo Yeni Cami (Nová mešita)*Hacı Yusuf Taş* alebo *Yeni Cami* (Nová mešita)
* Mestský park s vodopádom, 2009Mestský park s vodopádom, 2009
* Veža s hodinami v MalatyiVeža s hodinami v Malatyi
* Melid (Aslantepe)Melid (Aslantepe)
* Chetitská soška kráľa Tarhunzu z Melida (Aslantepe)Chetitská soška kráľa Tarhunzu z Melida (Aslantepe)
* Malatyské koláče z marhúľ a sušené marhule - Malatya je jedným z najväčších producentov marhúľ na sveteMalatyské koláče z marhúľ a sušené marhule - Malatya je jedným z najväčších producentov marhúľ na svete

Panoráma mesta, v popredí mestský štadión
Panoráma mesta, v popredí mestský štadión

Referencie
----------

1. ↑  Malatya In: *Ottova všeobecná encyklopédia v dvoch zväzkoch M-Ž*. 1. vyd. Bratislava : Agentúra Cesty, 2006. ISBN 8096915940. S. 18.
2. ↑   *Malatya | Turkey* [online]. Encyclopedia Britannica, [cit. 2019-11-12]. Dostupné online. (po anglicky)
3. ↑   *World's largest apricot supplier Malatya, Yasaroglu Apricot CO.* [online]. www.yasarogluapricot.com, [cit. 2019-11-13]. Dostupné online.
4. ↑  MADEBYCAT.COM. *Malatya: The Land of Apricots* [online]. Skylife, [cit. 2019-11-13]. Dostupné online. (po anglicky)
5. ↑   malatya.askdefine.com, [cit. 2019-11-13]. Dostupné online.
6. 1 2  MALATYA In: BOSWORTH, Clifford Edmund a spol. *The Encyclopaedia of Islam*. Zväzok 6. New York : Leiden, 1993. 1044 s. ISBN 90-04-09419-9. S. 230 – 232. (anglický jazyk)
7. ↑  Melitene. In: Lexikon des Mittelalters. CD-ROM. Verlag J.B. Metzler, 2000. ISBN 3-476-01819-9
8. 1 2  Satılmış, S. 1893 Malatya Depremi Ve Afet Yönetimi. In: OTAM, 39 /Bahar 2016, 137-177
9. ↑  T.A. Sinclair. *Eastern Turkey (An Architectural & Archaeological Survey, Volume III)*. [s.l.] : Pindar Press, 1989. 524 s. ISBN 978-1-904597-76-6. S. 3-5.
10. ↑   AKÇADAG, G. MALATYA ŞEHİR ADI VE ŞEHRiN TARİHİ SÜREÇLERİ. In: AKRA KÜLTÜR SANAT VE EDEBİYAT DERGİSİ 2016 (S\_.9) s.185-206
11. ↑  MÜDÜRLÜĞÜ, Malatya Valiliği Bilgi İşlem Şube. *Battalgazi* [online]. malatya.gov.tr, [cit. 2019-11-16]. Dostupné online.
12. ↑  THOMAS, Joseph; BALDWIN, Thomas. *A Complete Pronouncing Gazetteer, Or, Geographical Dictionary of the World (Containing a Notice and the Pronunciation of the Names of Nearly One Hundred Thousand Places : with the Most Recent and Authentic Information Respecting the Countries, Islands, Rivers, Mountains, Cities, Towns, &c. in Every Portion of the Globe ...)*. [s.l.] : J.B. Lippincott & Company, 1856. 2182 s. S. 1126.
13. ↑
14. ↑  Ainsworth, William. Notes on a journey from Kaïsaríyah, by Malátíyah, to Bir or Birehjik, in May and June, 1839  S. 320-322
15. ↑  Melid. In: EBELING, Erich; MEISSNER, Bruno; WEIDNER, Ernst Friedrich; Wolfram von Soden; EDZARD, Dietz Otto, STRECK, Michael P.; FRANTZ-SZABÓ, Gabriella *Reallexikon der Assyriologie - Band 8 · 1./2. Lieferung Meek - Miete*. [s.l.] : W. de Gruyter & Company, 1993. ISBN 978-3-11013503-9. S. 35-52.

Iné projekty
------------

Commons
* Spolupracuj na Commons Commons ponúka multimediálne súbory na tému **Malatya (súčasné mesto)**

Externé odkazy
--------------

* Malatya